techiaith/cofnodycynulliad_en-cy huggingface dataset:
English: Thank you for the question. I can reiterate that this Government places a high value on the future of the steel industry as it moves to transition to become a decarbonised steel industry. One of my first external ministerial engagements was the UK Steel Council, engaging with the UK Government and other Governments within the United Kingdom, together with the industry, represented by UK Steel, and the trade union side as well, and there was a recognition of the high value that steel provides, and I welcome the change in tone from the UK Government. If we were having this conversation just a few years ago, we would have been talking in rather more critical terms about the view of the UK Government. The current view from the UK Government is it sees a real value in sustaining the steel industry across the United Kingdom, and I recognise the Member's interest with Liberty, but also other providers and manufacturers here in Wales, and I look forward to continuing to meet those individual employers, as well as meeting them collectively. And I also have in my diary a meeting date with the trade union side to understand how we take forward the steel industry, not if we do so here in Wales.
Welsh: Diolch am eich cwestiwn. Gallaf ailddatgan bod y Llywodraeth hon yn gosod gwerth uchel ar ddyfodol y diwydiant dur wrth iddo newid i fod yn ddiwydiant dur wedi'i ddatgarboneiddio. Un o fy ymrwymiadau gweinidogol allanol cyntaf oedd Cyngor Dur y DU, gan ymgysylltu â Llywodraeth y DU a Llywodraethau eraill yn y Deyrnas Unedig, ynghyd â'r diwydiant, a gynrychiolwyd gan UK Steel, ac ochr yr undebau llafur hefyd, a chafwyd cydnabyddiaeth o'r gwerth uchel y mae dur yn ei gynnig, ac rwy'n croesawu'r newid yng nghywair Llywodraeth y DU. Pe baem wedi cael y sgwrs hon ychydig flynyddoedd yn ôl, byddem wedi siarad mewn termau ychydig yn fwy beirniadol am safbwynt Llywodraeth y DU. Safbwynt cyfredol Llywodraeth y DU yw ei bod yn gweld gwerth gwirioneddol mewn cynnal y diwydiant dur ledled y Deyrnas Unedig, ac rwy'n cydnabod diddordeb yr Aelod yn Liberty, a darparwyr a gweithgynhyrchwyr eraill hefyd yma yng Nghymru, ac edrychaf ymlaen at barhau i gyfarfod â'r cyflogwyr unigol hynny, yn ogystal â'u cyfarfod gyda'i gilydd. Ac mae gennyf gyfarfod yn fy nyddiadur gydag ochr yr undebau llafur i ddeall sut rydym yn datblygu'r diwydiant dur, nid os ydym yn gwneud hynny yma yng Nghymru.
English: Diolch, Llywydd. Minister, can I take this opportunity to congratulate you on your new appointment, and say from the outset that I look forward to working constructively with you, where I can, to protect, support and transform our economy as we move out of this pandemic? Now, Minister, the Welsh Government has laid claim to offering the most comprehensive package of business support in the UK throughout the COVID pandemic, and whilst many businesses have been given support to stay afloat, there have also been businesses and, indeed, individuals that missed out completely. Some have felt that they've slipped through the gaps in business support packages and others have felt that local authorities have used their discretion not to pass on financial support. Therefore, given some of the evidence, on what basis do you believe the Welsh Government has provided businesses in Wales with the most comprehensive support package in the UK? In light of the persistent impact of COVID-19 on businesses and jobs, what will be your first action in your new post to secure a strong labour market recovery?
Welsh: Diolch, Lywydd. Weinidog, a gaf fi achub ar y cyfle hwn i'ch llongyfarch ar eich penodiad newydd, a dweud o'r cychwyn fy mod yn edrych ymlaen at weithio'n adeiladol gyda chi lle gallaf wneud hynny, i amddiffyn, cefnogi a thrawsnewid ein heconomi wrth inni gefnu ar y pandemig hwn? Nawr, Weinidog, honnodd Llywodraeth Cymru ei bod hi wedi cynnig y pecyn cymorth mwyaf cynhwysfawr yn y DU i fusnesau drwy gydol pandemig COVID, ac er bod llawer o fusnesau wedi cael cymorth i oroesi, mae rhai busnesau, ac yn wir, rhai unigolion wedi bod ar eu colled yn gyfan gwbl. Mae rhai wedi teimlo eu bod wedi llithro drwy'r bylchau mewn pecynnau cymorth i fusnesau ac eraill yn teimlo bod awdurdodau lleol wedi defnyddio eu disgresiwn i beidio â darparu cymorth ariannol. Felly, o ystyried peth o'r dystiolaeth, ar ba sail y credwch fod Llywodraeth Cymru wedi darparu'r pecyn cymorth mwyaf cynhwysfawr yn y DU i fusnesau yng Nghymru? Yng ngoleuni effaith barhaus COVID-19 ar fusnesau a swyddi, beth fydd eich gweithred gyntaf yn eich swydd newydd i sicrhau adferiad cryf yn y farchnad lafur?
English: It's a matter of fact, not opinion, that we have provided £2.3 billion of support for business and the economy here in Wales, following a consequential of £1.9 billion from the UK Government. The additional £400 million is a choice that we have made to further support businesses here in Wales. The Member will know that, for example, small business rate relief is carrying on for a full year here in Wales; it's one quarter of full relief in England, before being reduced successively after that. The Member will also have heard in this Chamber the First Minister highlighting the example of different hospitality businesses and what they would receive over the border. For a 10-employee business since December in Wales, you could have received £52,500; the equivalent business in England would have received £26,000. It is plainly and undeniably a more generous scheme here in Wales. I'm looking forward to building on the conversations I've already had with business organisations about how we provide greater certainty in our trading environment in the future. Not all of those are matters within the hands of the Welsh Government. I attended the partnership council today between the UK Government and the European Commission and the uncertainty is a key factor in the relationship that we have. But I'm looking forward to the next stage of business support to look at both what we need to do to support those businesses that can't trade normally, as well as investing in the future and especially the ability to invest in improving skills within the workforce and indeed within leadership and management.
Welsh: Mae'n ffaith, nid mater o farn, ein bod wedi darparu £2.3 biliwn o gymorth i fusnesau a'r economi yma yng Nghymru, yn dilyn cyllid canlyniadol o £1.9 biliwn gan Lywodraeth y DU. Mae'r £400 miliwn ychwanegol yn ddewis rydym wedi'i wneud i roi rhagor o gymorth i fusnesau yma yng Nghymru. Bydd yr Aelod yn gwybod, er enghraifft, fod rhyddhad ardrethi busnesau bach yn parhau am flwyddyn lawn yma yng Nghymru; un chwarter o ryddhad llawn a geir yn Lloegr, ac mae'n lleihau yn raddol ar ôl hynny. Bydd yr Aelod hefyd wedi clywed y Prif Weinidog yn y Siambr hon yn tynnu sylw at enghraifft y gwahanol fusnesau lletygarwch a'r hyn y byddent yn ei dderbyn dros y ffin. Ar gyfer busnes â 10 gweithiwr ers mis Rhagfyr yng Nghymru, gallech fod wedi derbyn £52,500; byddai'r busnes cyfatebol yn Lloegr wedi derbyn £26,000. Mae'n amlwg a heb amheuaeth yn gynllun mwy hael yma yng Nghymru. Edrychaf ymlaen at adeiladu ar y sgyrsiau rwyf eisoes wedi'u cael gyda sefydliadau busnes ynglŷn â sut rydym yn darparu mwy o sicrwydd yn ein hamgylchedd masnachu yn y dyfodol. Nid yw pob un o'r materion hynny yn nwylo Llywodraeth Cymru. Mynychais y cyngor partneriaeth heddiw rhwng Llywodraeth y DU a'r Comisiwn Ewropeaidd ac mae'r ansicrwydd yn ffactor allweddol yn y berthynas rhyngom. Ond edrychaf ymlaen at gam nesaf y cymorth i fusnesau i edrych ar yr hyn y mae angen i ni ei wneud i gefnogi busnesau na allant fasnachu fel arfer, yn ogystal â buddsoddi yn y dyfodol ac yn enwedig y gallu i fuddsoddi mewn gwella sgiliau yn y gweithlu, ac yn wir, mewn rolau arwain a rheoli.
English: Minister, I put it to you that the only way that we can judge whether you are providing the most generous support package is if we see actual figures for the businesses you've supported. The First Minister has recently confirmed to the Member for Blaenau Gwent some weeks ago that the Welsh Government intends to publish a breakdown of the level of support provided to businesses affected by COVID-19 by sector, by geography and by strand within the economic recovery programme. This data is absolutely vital in understanding where support has been given and perhaps where it has not. In the spirit of openness and transparency, that information must be made available as soon as possible. Minister, can you categorically confirm when that data will be published? Given the First Minister's recent comments about recalibrating business support going forward, can you tell us, and indeed businesses across Wales, what the Welsh Government's plans are to support businesses going forward?
Welsh: Weinidog, awgrymaf wrthych mai'r unig ffordd y gallwn farnu a ydych yn darparu'r pecyn cymorth mwyaf hael yw os gwelwn ffigurau gwirioneddol ar gyfer y busnesau rydych wedi'u cefnogi. Yn ddiweddar, cafodd yr Aelod dros Flaenau Gwent gadarnhad gan y Prif Weinidog rai wythnosau yn ôl fod Llywodraeth Cymru'n bwriadu cyhoeddi dadansoddiad o lefel y cymorth a ddarparwyd i fusnesau yr effeithiwyd arnynt gan COVID-19 yn ôl sector, yn ôl daearyddiaeth ac yn ôl elfen yn rhaglen yr adferiad economaidd. Mae'r data hwn yn gwbl hanfodol er mwyn deall lle mae cymorth wedi'i roi ac efallai lle na chafodd ei roi. Mewn ysbryd o ddidwylledd a thryloywder, mae'n rhaid sicrhau bod y wybodaeth honno ar gael cyn gynted â phosibl. Weinidog, a allwch gadarnhau'n bendant pa bryd y bydd y data hwnnw'n cael ei gyhoeddi? O ystyried sylwadau diweddar y Prif Weinidog ynglŷn ag ailraddnodi cymorth i fusnesau wrth symud ymlaen, a allwch ddweud wrthym, ac yn wir wrth fusnesau ledled Cymru, beth yw cynlluniau Llywodraeth Cymru i gefnogi busnesau wrth symud ymlaen?
English: Minister, whatever changes you actually make in the future in terms of business support, they must be made clearly and businesses must be engaged and understand the Welsh Government's direction of travel, so I look forward to further statements from you in due course. I think the publication of data is also crucial in actually understanding the Welsh Government's approach and to learn lessons for the future. So, I hope very much that you will listen to the First Minister. The First Minister's made it absolutely clear that he wants that information published, so I look forward to that information being published in due course. You'll also be aware of the recent Public Health Wales report that showed that young workers aged 16 to 24 were much more likely to be employed in shut-down sectors, compared to other age groups. That same report also showed that younger workers felt more uncertain about the future, especially when Government schemes come to an end and what that might mean in terms of job prospects. Your party's Senedd manifesto promised a young person's guarantee that guarantees everyone under the age of 25 an offer of work, education, training or self-employment. Minister, what is your message to young workers in Wales today about their fears over job prospects in the future? And can you spell out exactly when the young person's guarantee is going to be brought forward so that Wales can move forward from the pandemic with an economy that works and supports young people? Because that's what it says in your manifesto.
Welsh: Weinidog, pa newidiadau bynnag a wnewch yn y dyfodol i gymorth i fusnesau, mae'n rhaid eu gwneud mewn modd clir, ac mae'n rhaid ymgysylltu â busnesau a sicrhau eu bod yn deall cyfeiriad teithio Llywodraeth Cymru, felly edrychaf ymlaen at ddatganiadau pellach gennych maes o law. Credaf fod cyhoeddi data hefyd yn hanfodol er mwyn gallu deall dull Llywodraeth Cymru o weithredu a dysgu gwersi ar gyfer y dyfodol. Felly, gobeithio'n wir y byddwch yn gwrando ar y Prif Weinidog. Mae'r Prif Weinidog wedi dweud yn gwbl glir ei fod am i'r wybodaeth honno gael ei chyhoeddi, felly edrychaf ymlaen at weld y wybodaeth honno wedi'i chyhoeddi maes o law. Fe fyddwch hefyd yn ymwybodol o adroddiad diweddar Iechyd Cyhoeddus Cymru a ddangosodd fod gweithwyr ifanc rhwng 16 a 24 oed yn llawer mwy tebygol o fod wedi'u cyflogi mewn sectorau sydd ar gau, o gymharu â grwpiau oedran eraill. Dangosodd yr un adroddiad hefyd fod gweithwyr iau yn teimlo'n fwy ansicr am y dyfodol, yn enwedig pan ddaw cynlluniau'r Llywodraeth i ben, a'r hyn y gallai hynny ei olygu o ran rhagolygon swyddi. Addawodd maniffesto Senedd eich plaid warant i bobl ifanc sy'n gwarantu cynnig o waith, addysg, hyfforddiant neu hunangyflogaeth i bawb o dan 25 oed. Weinidog, beth yw eich neges i weithwyr ifanc yng Nghymru heddiw ynglŷn â'u hofnau ynghylch rhagolygon swyddi yn y dyfodol? Ac a allwch nodi pryd yn union y bydd y warant i bobl ifanc yn cael ei chyflwyno fel y gall Cymru symud ymlaen o'r pandemig gydag economi sy'n gweithio ac sy'n cefnogi pobl ifanc? Oherwydd dyna mae'n ei ddweud yn eich maniffesto.
English: That's exactly what we will do. I look forward to providing a statement to Members and the public on how we are taking forward the youth guarantee. I note what the Member had to say about the withdrawal of support for industry. As the furlough scheme starts to phase out, businesses will make choices in advance of that and there is a risk that, as the UK Government support is phased down, some businesses will choose not to continue with the same headcount currently available. That's a challenge and it's a particular challenge for younger workers. We know they've been particularly affected in sectors of the economy where they're more likely to be employed. I'd say to any young workers or young people looking to go into the world of work that we do understand that this is an uncertain time and that's exactly why we are going to provide a youth guarantee to make sure that there is no lost generation as a result of the pandemic. I look forward to providing a statement and answering questions here in this Chamber as we look to do that - not just the initial announcement, but how we take forward that work, including, crucially, working with businesses, our advisory services and young people themselves to understand how we'll have the most successful and practical offer available in Wales.
Welsh: Dyna'n union y byddwn yn ei wneud. Edrychaf ymlaen at roi datganiad i'r Aelodau a'r cyhoedd ynglŷn â sut rydym yn bwrw ymlaen â'r warant i bobl ifanc. Nodaf yr hyn a ddywedodd yr Aelod ynglŷn â diddymu cymorth i ddiwydiant. Wrth i'r cynllun ffyrlo ddechrau dod i ben yn raddol, bydd busnesau'n gwneud dewisiadau cyn hynny ac wrth i gymorth Llywodraeth y DU ddirwyn i ben yn raddol, mae perygl y bydd rhai busnesau'n dewis peidio â pharhau gyda'r un nifer o weithwyr ag sydd ganddynt ar hyn o bryd. Mae honno'n her, ac mae'n her benodol i weithwyr iau. Gwyddom eu bod wedi cael eu heffeithio'n arbennig mewn sectorau o'r economi lle maent yn fwy tebygol o fod wedi eu cyflogi. Byddwn yn dweud wrth unrhyw weithwyr ifanc neu bobl ifanc sy'n awyddus i fynd i fyd gwaith ein bod yn deall bod hwn yn gyfnod ansicr a dyna'n union pam ein bod yn mynd i ddarparu gwarant i bobl ifanc i sicrhau nad oes cenhedlaeth goll o ganlyniad i'r pandemig. Edrychaf ymlaen at roi datganiad ac ateb cwestiynau yma yn y Siambr hon wrth inni geisio gwneud hynny - nid yn unig y cyhoeddiad cychwynnol, ond sut rydym yn bwrw ymlaen â'r gwaith hwnnw, gan gynnwys, yn hanfodol, gweithio gyda busnesau, ein gwasanaethau cynghori a'r bobl ifanc eu hunain er mwyn deall sut y bydd gennym y cynnig mwyaf llwyddiannus ac ymarferol ar gael yng Nghymru.
English: Diolch, Llywydd. I'd like to begin by saying congratulations to the Minister on his new post. I haven't had a chance to say it to him in person yet, but I'm sure that he's as excited as I am to have a constructive relationship going forward. Since the establishment of devolution in 1999 and full law-making powers in 2011, no Welsh Government has undertaken legislation aimed specifically at addressing the Welsh economy and business. With the democratic institutions in Wales by now well established, we think now is the right time. Small and medium-sized enterprises need clear and long-term proposals to help them provide a strong footing for economic development in Wales. So, I'd like to ask the Minister: what legislative options will the Welsh Government consider over the next Senedd term that would help underpin the measures and the architecture needed to support economic development in Wales that can ensure that our business advice and support services have longevity and stability and are able to react in supporting businesses when crises arise, as has been the case through COVID-19?
Welsh: Diolch, Lywydd. Hoffwn ddechrau drwy longyfarch y Gweinidog ar ei swydd newydd. Nid wyf wedi cael cyfle i ddweud hynny wrtho wyneb yn wyneb eto, ond rwy'n siŵr ei fod mor gyffrous â minnau i gael perthynas adeiladol wrth symud ymlaen. Ers cychwyn datganoli ym 1999 a phwerau deddfu llawn yn 2011, nid oes unrhyw Lywodraeth yng Nghymru wedi llunio deddfwriaeth wedi'i hanelu'n benodol at fynd i'r afael ag economi a busnesau Cymru. Gyda'r sefydliadau democrataidd yng Nghymru wedi hen ennill eu plwyf bellach, credwn mai nawr yw'r amser iawn. Mae angen cynigion clir a hirdymor ar fentrau bach a chanolig i'w helpu i ddarparu sylfaen gref ar gyfer datblygiad economaidd yng Nghymru. Felly, hoffwn ofyn i'r Gweinidog: pa opsiynau deddfwriaethol y bydd Llywodraeth Cymru yn eu hystyried dros dymor nesaf y Senedd a fyddai'n helpu i gynnal y mesurau a'r bensaernïaeth sydd eu hangen i gefnogi datblygiad economaidd yng Nghymru a all sicrhau hirhoedledd a sefydlogrwydd ein gwasanaethau cymorth a chyngor i fusnesau, ac ymateb i gefnogi busnesau pan fydd argyfyngau'n digwydd, fel y gwelwyd gyda COVID-19?
English: Thank you, Minister. The reality is in Wales, of course, that the one institution that can give the confidence to SMEs is the Government. We know that the SMEs themselves bring the drive and entrepreneurship; they're a vital resource for their drive, their passion and their expertise in their relative fields. However, to secure this drive and investment, SMEs need certainty. Long-term business plans created prior to the pandemic have likely been scrapped, or at least need to be reviewed as a matter of urgency, and it's understandable why. Is the Welsh Government prepared to go further than their current support and be ready to invest in Welsh SMEs to provide that certainty, instil that confidence in the sector and create the conditions necessary for growth that will drive the Welsh economy forward?
Welsh: Diolch, Weinidog. Y gwir amdani yng Nghymru, wrth gwrs, yw mai'r un sefydliad a all roi hyder i fusnesau bach a chanolig yw'r Llywodraeth. Gwyddom fod gan y busnesau bach a chanolig eu hunain ysfa ac entrepreneuriaeth; maent yn adnodd hanfodol oherwydd eu hysfa, eu hangerdd a'u harbenigedd yn eu priod feysydd. Fodd bynnag, er mwyn diogelu'r ysfa a'r buddsoddiad hwn, mae angen sicrwydd ar fusnesau bach a chanolig. Mae'n debygol fod cynlluniau busnes hirdymor a grëwyd cyn y pandemig wedi'u diddymu, neu o leiaf fod angen eu hadolygu ar frys, ac mae'n ddealladwy pam. A yw Llywodraeth Cymru yn barod i fynd ymhellach na'u cymorth cyfredol a bod yn barod i fuddsoddi ym musnesau bach a chanolig Cymru er mwyn darparu sicrwydd, ennyn hyder yn y sector a chreu'r amodau sy'n angenrheidiol ar gyfer twf a fydd yn hybu economi Cymru?
English: I want to be clear, as the First Minister was yesterday, that the Welsh Government condemns the use of fire and rehire as a negotiating tactic and employment practice. The threat of redundancy to impose inferior pay, terms and conditions on workers does not accord our fair work and social partnership values, and is inconsistent with the ethos of the economic contract.
Welsh: Hoffwn ddweud yn glir, fel y gwnaeth y Prif Weinidog ddoe, fod Llywodraeth Cymru yn condemnio'r defnydd o ddiswyddo ac ailgyflogi fel tacteg negodi ac arfer cyflogaeth. Nid yw'r bygythiad o ddileu swydd i orfodi tâl, telerau ac amodau israddol ar weithwyr yn cyd-fynd â'n gwerthoedd gwaith teg a phartneriaeth gymdeithasol, ac mae'n anghyson ag ethos y contract economaidd.
English: I think many of us in the Chamber will welcome that clarity. And, Minister, unfortunately, the repugnant use of fire and rehire is growing. Only a month ago, 140 MPs and Lords joined a campaign, led by the TUC and around 20 major unions in this country, including Unite, GMB, community, the FSB - most of the major unions - to stop employers raiding wages, cutting sick pay terms and conditions and undermining workers' rights at work. They called on the UK Government to use the Queen's Speech in May to stop this practice of fire and rehire, but those calls were ignored. Now, employment law, of course, is not devolved to Wales, but we do have some powerful tools to hand, including the social partnership approach and ethical procurement, which turned the spotlight previously on companies who had used construction blacklists to absolutely beggar the lives of workers within the construction industry. So, Minister, what more can we do to stamp out the use of hire and fire in Wales, where companies are in receipt of public funds, and is there anything we could look at in the social partnership legislation going forward, too?
Welsh: Credaf y bydd llawer ohonom yn y Siambr yn croesawu'r eglurder hwnnw. Weinidog, yn anffodus, mae'r defnydd gwrthun o ddiswyddo ac ailgyflogi ar gynnydd. Fis yn ôl yn unig, ymunodd 140 o ASau ac Arglwyddi ag ymgyrch dan arweiniad Cyngres yr Undebau Llafur ac oddeutu 20 o undebau mawr yn y wlad hon, gan gynnwys undebau Unite, GMB, Community, y Ffederasiwn Busnesau Bach - y rhan fwyaf o'r prif undebau - i atal cyflogwyr rhag ysbeilio cyflogau, torri telerau ac amodau tâl salwch a thanseilio hawliau gweithwyr yn y gwaith. Fe wnaethant alw ar Lywodraeth y DU i ddefnyddio Araith y Frenhines ym mis Mai i atal arferion diswyddo ac ailgyflogi, ond anwybyddwyd y galwadau hynny. Nawr, nid yw cyfraith cyflogaeth, wrth gwrs, wedi'i datganoli i Gymru, ond mae gennym rai arfau pwerus wrth law, gan gynnwys y dull partneriaeth gymdeithasol a chaffael moesegol, sydd wedi tynnu sylw yn y gorffennol at gwmnïau a oedd yn defnyddio cosbrestrau adeiladu i wneud bywydau gweithwyr yn y diwydiant adeiladu yn dlotach. Felly, Weinidog, beth arall y gallwn ei wneud i gael gwared ar arferion diswyddo ac ailgyflogi yng Nghymru, lle mae cwmnïau'n derbyn arian cyhoeddus, ac a oes unrhyw beth y gallem edrych arno yn y ddeddfwriaeth partneriaeth gymdeithasol wrth symud ymlaen hefyd?